Diari Oficial de la Generalitat Valenciana


Sumari del DOGV 1804, del 15-06-1992 (1992/825134)

RESOLUCIÓ de 4 de juny de 1992, de la Direcció General de Producció i Indústries Agràries, sobre regulació de les autoritzacions i ajudes per al canvi de varietat per reempelt en les plantacions de cítrics.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1804

Data del DOGV
:   15-06-1992

Secció del DOGV
:   ALTRES DISPOSICIONS

Número del document
:   1992/825134


Data del document
:   04-06-1992

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

Resolució de 4 de juny de 1992, de la Direcció General de Producció i Indústries Agràries, sobre regulació de les autoritzacions i ajudes per al canvi de varietat per reempelt en les plantacions de cítrics.  
L'ordre de 27 de febrer de 1992, de la Conselleria d'agricultura i Pesca, reglamenta determinats aspectes de les ajudes per a la millora de l?eficàcia de les estructures agràries en l'àmbit de la Comunitat Valenciana.  
Aquesta resolució, partint de l'apartat b) de l'article vuité de l?esmentada órdre, regula el canvi de varietat per reempelt, quan aquest es realitze sobre patrons sensibles a la tristesa.  
En virtut d'això, resolc:   
Primer  
Quan el reempelt es faça sobre patrons sensibles a la tristesa, com el taronger borde caldrà determinar prèviament el grau d'afecció de la parcel·la mitjançant anàlisis efectuats al laboratori, situat a Silla, del Servei de Sanitat Vegetal de la Conselleria d?agricultura i Pesca.  
La presa de mostres s'efectuarà sota la supervisió d'un tècnic de la Conselleria d?agricultura i Pesca pel sistema de mostratge a l'atzar, i el nombre de mostres serà:  
- Fins 1 ha. el 10%/ dels arbres de la parcel·la.  
- D'1 a 10 ha. el corresponent a 1 ha. augmentat amb el 3% de la resta.  
Més de 10 ha. el corresponent a 10 ha. augmentat amb 1'1% de la resta.  
Segon  
Aquest control es considerarà conforme si:  
a) El percentatge de plantes de la mostra afectades per la tristesa és igual o inferior al 5%. Caldrà, per a l'autorització, l'arrancada prèvia dels arbres de la parcel·la amb símptomes visibles, i s'aconsella a l'agricultor d'efectuar una revisió general amb la corresponent arrancada de les plantes amb tristesa.  
b) El percentatge de les plantes de la mostra afectades per la tristesa està comprés entre el 5 i el 10%. Caldrà, per a l'autorització, la revisió general de tota la parcel·la i la corresponent arrancada dels arbres que donen resultat positiu a la revisió de la tristesa.  
En el supòsit que el percentatge de les plantes de la mostra afectades per la tristesa siga superior al 10% d'aquesta, no s'autoritzarà el reempelt.  
Tercer  
Per a l'expedició de l'autorització, caldrà, en el cas de patrons no tolerants a la tristesa, l'informe del laboratori de la Conselleria d'Agricultura i Pesca, i també el de la supervisió del compliment, si escau, dels apartats a) i b) de l'article segon.  
Aquesta autorització serà necessària a l'objecte de facilitar qualsevol subvenció per a les inversions realitzades en relació al reempelt i, en particular, les corresponents als plans de millora en el marc de l'Ordre de 27 de febrer de 1992, de la Conselleria d?agricultura i Pesca, per la qual es regulen les ajudes per a la millora de l'eficàcia de les estructures agràries en l'àmbit de la Comunitat Valenciana.  
Quart  
Els directors territorials de la Conselleria d?agricultura i Pesca podran autoritzar el reempelt de les plantacions citrícoles ubicades en la respectiva demarcació geogràfica, que complesquen les condicions establertes en aquesta resolució.  
L'autorització de reempelt es farà segons el model de l'annex d'aquesta resolució.  
València, 4 de juny de 1992. - El Director General de Producció Indústries Agràries: Gonçal Casanova i López.  
ANNEX  
.... amb DNI .... que visc a ...., carrer o plaça ...., telèfon ..., codi postal ...  
SOL·LICITE: Autorització per a realitzar al terme municipal d...., província d...., el reempelt de cítrics a les finques i parcel·les les característiques de les quals es detallen més avall, que estan inscrites en el Registre de Plantacions Autoritzades de Cítrics amb el núm...  
 Paratge Polígon i Sup. que cal Varietat Núm. de Nova  
 o partida parcel·la plantar (\*) actual plantes varietat Patró  
   
   
   
   
   
   
 Total   
\* en hectàrees, àrees i centiàrees  
La sol·licitud es presenta per triplicat.  
..., ... d... de 199...  
(signatura de l'interessat)  
AUTORITZACIO:  
En ús de les facultats conferides pel Director General de Producció i Indústries Agràries de la Conselleria d?Agricultura i Pesca, i comprovat el compliment de la resolució de la Direcció General de Producció i Indústries Agràries sobre autorització per al reempelt de plantacions de cítrics, autoritze el reempelt les dades del qual figuren en aquesta instància.  
Aquesta autorització és vàlida per a un període de dos anys, al final dels quals el reempelt haurà de quedar totalment efectuat.  
..., ... d ... de 199...  
El Director Territorial